Babelscape/SREDFM huggingface dataset:
मेलाका

मलाका या मलक्का मलेशिया का एक राज्य है। यह मलय प्रायद्वीप के दक्षिणी छोर पर मलक्का जलसन्धि के तट पर स्थित है, जिसके पार इण्डोनेशिया का सुमात्रा द्वीप है। मेलाका मलय इतिहास का सबसे पुराना सल्तनत था, लेकिन सन् १५११ में इसपर पुर्तगालियों ने कब्ज़ा कर लिया और सल्तनत को समाप्त कर दिया। आधुनिक काल में यहाँ अब "यांग दि-पेरतुआ नेगेरी" (अर्थ: नगराध्यक्ष) नामक अधिकारी राज्यपाल का पद धारण करता है।

15 अप्रैल १९८९ को मलक्का को एतिहासिक शहर घोषित किया गया था । यह तो भी यूनेस्को विश्व विरासत स्थल के रूप में सूचीबद्ध किया गया था 7 जुलाई २००८ के बाद से । 20 अक्टूबर २०१० को एक घटना की घोषणा की है कि मलक्का ' के रूप में विकसित राज्य ' के मानक से मुलाकात की थी आर्थिक सहयोग और विकास के लिए संगठन द्वारा बाहर सेट और  "प्रगतिशील मेलाका २०१० की घोषणा" किया गया था । राज्य एक अपेक्षाकृत अच्छी तरह से शिक्षित जनसंख्या है, ९९.५% की युवा साक्षरता दर के रूप में मिलेनियम विकास लक्ष्यों रिपोर्ट २०१५ द्वारा सूचित किया । २०१६ में, मलक्का मलेशिया में रहने के लिए सबसे सुरक्षित जगह बन जाते हैं । राज्य अपराध की दरें ३,६६३ में २०१६ के मुकाबले २०१७ में दर्ज ३,०९६ मामलों के साथ २०१७ में १५.५ फीसदी तक गिरा । राज्य सामाजिक रिपोर्ट २०१७ 26 जुलाई को प्रकाशित, २०१८ ने बताया कि मलक्का राज्य है कि केवल १.० प्रतिशत के साथ २०१७ में सबसे कम बेरोजगारी की दर दर्ज की गई । हाल के वर्षों में, मलक्का कई अंतरराष्ट्रीय वाहवाही मिली है । शहर के कई प्रकाशनों द्वारा सूचीबद्ध किया गया है, सहित फोर्ब्स और अकेला ग्रह, एशिया और दुनिया के शीर्ष यात्रा स्थलों में से एक के रूप में । मलक्का Tripadvisor द्वारा मलेशिया में 10 सर्वश्रेष्ठ स्थलों में से एक के रूप में सूचीबद्ध । Waze App ' में ड्राइव के लिए सर्वश्रेष्ठ सिटी ' पुरस्कार के साथ मलक्का वाहवाही । विश्व स्तर पर, मलक्का सिडनी, लिस्बन और बार्सिलोना जैसे अंय प्रमुख महानगरों से आगे है । शहर भी सबसे अच्छा सड़क कला शहरों के 15 के रूप में HuffPost द्वारा सराहना की है । इसके अलावा, समय प्रकाशन रहने और रिटायर करने के लिए सबसे अच्छी जगहों में से एक के रूप में मलक्का रखा ।

यह मलाया प्रायद्वीप के पश्चिमी तट पर १६६४ वर्ग किमी में फैले मलक्का क्षेत्र की राजधानी और बंदरगाह है । यह बहुत प्राचीन बस्ती है । कहा जाता है कि मलाया के राजा ने 15वीं शताब्दी में इस शहर की स्थापना की थी । द्वितीय विश्व युद्ध के दौरान, यह जापानी के अधीन रहे और १९५७ में स्वतंत्र हो गया और मलाया गणराज्य का हिस्सा बन गया । 

प्राचीन काल से ही भारत तथा चीन से इसका व्यापारिक संबंध है पर इसकी अत्यधिक वृद्धि अंग्रेजों के आने के बाद ही हुई। नवीन मलाका में अब भी पुर्तगाली और हॉलैंड वासियों के प्राचीन भवनों के ध्वंसावशेष मिलते हैं। यह पूर्वी एशिया का सबसे महत्वूपर्ण तथा बड़ा औद्योगिक केंद्र है। इसके पृष्ठप्रदेश में भूमध्यरेखीय सघन सदाबहार वन पाए जाते हैं। तटीय भागों में पश्चिम की ओर मैंग्रोव जाति के वृक्ष अधिक पाए जाते हैं। यहाँ का मुख्य उद्यम कृषि है। यहाँ के निवासी, रबर, धान, नारियल, अनन्नास तथा गरम मसालों की खेती करते हैं। इस बंदरगाह से रबर, नारियल, चावल तथा गरम मसालों का निर्यात होता है।

मलाका जलडमरूमध्य, सुमात्रा तथा मलाया प्रायद्वीप को एक दूसरे से अलग करनेवाला एक जलडमरूमध्य है जो दक्षिणी चीन सागर तथा हिन्द महासागर को आपस में मिलाता है। इस जलसंधि की लंबाई ५०० मील तथा चौड़ाई २५ मील से १०० मील तक है। इसके दक्षिण-पूर्वी छोर पर स्थित एक छोटे द्वीप पर सिंगापुर स्थित है। इस जलसंधि के द्वारा संसार का सबसे अधिक माल आता जाता है।
बेनेगल रामा राव

सर बेनेगल रामा राव (1 जुलाई 1889 - 13 दिसम्बर 1969) 1 जुलाई 1949 से लेकर 14 जनवरी 1957 तक भारतीय रिज़र्व बैंक के चौथे गवर्नर थे। 
भारतीय सिविल सेवा में शामिल होने के बाद एवं भारतीय रिजर्व बैंक के शामिल होने से पहले उन्होंने निम्न पदों पर कार्य किया -

* मद्रास सरकार के उप सचिव (1919–1924)
* वित्त विभाग (1925–1926) में भारतीय कराधान समिति के सचिव
* वित्त विभाग (1926–1928) में उप सचिव
* साइमन कमिशन (1928–1930) के वित्तीय सलाहकार
* उद्योग विभाग के संयुक्त सचिव
* गोलमेज सम्मेलन के सचिव 
* संसद की संयुक्त प्रवर समिति में भारतीय विधेयक (1931-1934)
* लंदन में भारत के उप उच्चायुक्त (1934–1938)
* दक्षिण अफ्रीका में भारत के उच्चायुक्त (1938–1941)
प्रहार क्रेटर

पृथ्वी के [[चन्द्रमा]] की सतह पर स्थित [[टाएको क्रेटर]] एक प्रहार क्रेटर है
प्रहार क्रेटर वह प्राकृतिक या कृतिम क्रेटर या गोल आकार के गड्ढे होते हैं जो किसी तेज़ रफ़्तार से चलती हुई वस्तु या प्रक्षेप्य (प्रोजॅक्टाइल) के किसी बड़ी वस्तु पर टकराने से बन जाये। खगोलशास्त्र में ऐसे क्रेटर हमारे सौर मण्डल के कई ग्रहों, उपग्रहों और क्षुद्रग्रहों पर उल्कापिंडों के गिरने से बन जाते हैं। मिसाल के तौर पर भारत के महाराष्ट्र राज्य में स्थित लोनार झील ऐसे ही एक प्रहार क्रेटर में पानी भर जाने से बनी है। हमारे चन्द्रमा और अन्य ग्रहों और उपग्रहों पर ऐसे कई क्रेटर हैं। इन क्रेटरों का सृजन ज्वालामुखीय क्रेटरों से भिन्न होता है जो किसी ज्वालामुखी के फटने से बन जाते हैं। प्रहार क्रेटरों की दीवारें इर्द-गिर्द की ज़मीन की सतह से ऊंची होती हैं। कुछ प्रहार क्रेटर तो देखने में एक साधारण कटोरी से लगते हैं लेकिन दुसरे क्रेटरों में एक के अन्दर एक संकेंद्रिक (कॉन्सॅन्ट्रिक) गोले बन जाते हैं।
आलब्रेख्ट थेर

आलब्रेख्ट थेर (Albrecht Daniel Thaer ; सन् १७५२ - १८२८), जर्मनी के सुविख्यात कृषिवेत्ता, आचार्य एवं लेखक थे।

आलब्रेख्ट का जन्म सेले (Celle) नामक स्थान में हुआ। १८ वर्ष की अवस्था में इन्होंने चिकित्सा की पढ़ाई के लिये गॉटिंजन विश्वविद्यालय में प्रवेश किया और परीक्षा के बाद सेले में ही रहने लगे। सन् १७७८ में सेले स्थित रॉयल ऐग्रिकल्चरल सोसायटी के सदस्य चुने गए तथा अपने अवकाश के क्षणों को कृषि संबंधी अनुसंधानों में लगाने लगे। सन् १८०२ में इन्होंने अपनी समस्त संपत्ति कृषि विद्यालय में लगा दी। यह अपनी कोटि का प्रथम विद्यालय था, जिसमें थेर कृषि पर व्याख्यान भी देते थे। सन् १८०४ में ये प्रिवी काउंसिलर, बर्लिन ऐकैडेमी ऑव सायंसेज़ के सदस्य तथा मोगलिन स्थित, नवीन स्टेट ऐग्रिकल्चरल इंस्टिट्यूट के प्रधान के पद पर नियुक्त हुए।

इन्होंने कृषि रसायन पर जर्मन भाषा में एक पुस्तक 'खेती के सिद्धांत' लिखी। यह चार भागों में है। इनमें से द्वितीय भाग अत्यंत महत्वपूर्ण है, जिसमें फसलों के भोज्य पदार्थों से संबंधित सिद्धांतों का सविस्तार वर्णन है और यही थेर की ख्याति का मुख्य कारण है।

थेर ने फसलों के हेर फेर द्वारा फसलों में आशातीत वृद्धि प्राप्त की और ऊन की प्राप्ति के लिये मरीना (merino) भेड़ों की नस्ल में सुधार किए। आचार्य एवं लेखक के रूप में भी थेर का नाम अमर रहेगा। ये नवनिर्मित बर्लिन विश्वविद्यालय के भी प्रोफेसर नियुक्त हुए और मोगलिन स्थित इनका कृषि विद्यालय रॉयल ऐकैडेमी बना दिया गया। एक ओर जहाँ इनकी शिक्षाओं से लाभ हुआ वहीं इनकी शिक्षाओं से एक हानि भी हुई। इनके द्वारा परंपरागत कतिपय रूढ़ियों को प्रधानता मिली, जिससे कृषिरसायन की उन्नति में बाधा पहुँची।
रिद्धिमान साहा

ऋद्धिमान साहा (अंग्रेजी:Wriddhiman Saha) (जन्म 24 अक्टुबर 1984) एक भारतीय क्रिकेट खिलाड़ी हैं ये बंगाल की ओर से रणजी मैच खेलते हैं। ऋद्धिमान साहा दाएँ हाथ के बल्लेबाज तथा विकेट कीपर है। ऋद्धिमान साहा २०१४ से २०१७ तक इंडियन प्रीमियर लीग में किंग्स इलेवन पंजाब की ओर से खेले इस दौरान २०१४ इंडियन प्रीमियर लीग के फाइनल मैच में शतक लगाकर ऐसा करने वाले पहले बल्लेबाज बन गए थे। 

रिद्धिमान साहा जो भारत के लिए टेस्ट मैच खेलते हैं और बंगाल के लिए प्रथम श्रेणी के मैच खेलते हैं। वह पहले क्रिकेटर भी हैं जिन्होंने इंडियन प्रीमियर लीग के फाइनल में शतक बनाया। वह इंडियन प्रीमियर लीग में सनराइजर्स हैदराबाद के लिए खेलते हैं।

2017 में, साहा देश में और साथ ही एशिया के बाहर शतक बनाने वाले पहले भारतीय विकेट-कीपर बने। 

साहा ने फरवरी 2010 में विशेषज्ञ बल्लेबाज के रूप में टेस्ट क्रिकेट में पदार्पण किया। जब उन्हें विकेट-कीपर के रूप में भारतीय टेस्ट टीम में एक स्थायी स्थान मिला, भारतीय टेस्ट टीम में उनके स्थान के बारे में तर्क दिए गए थे, जब इन्होने लंबे समय से सेवा देने वाले एमएस धोनी की जगह ली, जिन्होंने लगभग 5000 से अधिक रन 40 की औसत से बनाए थे।

साहा ने कैरेबियाई दौरे पर सेंट लूसिया में अपना पहला टेस्ट शतक बनाया; जब वो बल्लेबाजी करने आये उस अवसर पर, भारत ने पहले बल्लेबाजी करते हुए 126 रन पर 5 विकट गवां चुके थे। साहा ने अश्विन के साथ मिलकर एक लंबी साझेदारी की। और भारत ने वो टेस्ट जीता उसके बाद से दो और शतक जमाए और उसकी बल्लेबाजी का औसत दोगुना से अधिक हो गया। साहा का दूसरा शतक तब लगा जब भारत बांग्लादेश के खिलाफ खेले 

साहा ने भारत के विकेट-कीपर के रूप में 23 टेस्ट खेले हैं, और बल्लेबाजी के मोर्चे पर उनकी संख्या भारत के कुछ पिछले विकेट कीपरों के अनुकूल है। रनों के लिहाज से केवल फारूख इंजीनियर (जिसने भी पारी की शुरुआत की), एमएस धोनी और नयन मोंगिया ने उनसे अधिक रन बनाए थे।
घायल वन्स अगैन

घायल वन्स अगैन (अंग्रेजी : Ghayal Once Again) पहले "घायल रिटर्न्स" नाम रखा गया था जो बाद में "घायल वन्स अगैन" नाम में बदल दिया गया। यह एक भारतीय हिंदी एक्शन फ़िल्म है। इसका निर्देशन राहुल रवैल है तथा निर्माता धर्मेन्द्र है। इनसे पहले १९९० में घायल बनी थी जो कि काफी सुपर हिट हुई थी अर्थात सिनेमाघरों में बहुत चली थी। यह फ़िल्म ५ फ़रवरी २०१६ को सिनेमाघरों में प्रदर्शित हुई थी।
विऔद्योगीकरण

विऔद्योगीकरण (Deindustrialization) का अर्थ है - किसी देश या क्षेत्र में औद्योगिक क्रियाकलापों का क्रमशः कम होना तथा उससे सम्बन्धित सामाजिक एवं आर्थिक परिवर्तन। यह औद्योगीकरण की उलटी प्रक्रिया है। विऔद्योगीकरण में विशेषतः भारी उद्योगों या निर्माण उद्योगों (manufacturing industry) में कमी आती है।

विऔद्योगीकरण बाजार पर आधारित अर्थव्यवस्था की एक विशेष प्रक्रिया है। इसमें उत्पादन क्रमशः गिरता है, आर्थिक संकट को जन्म देता है और अन्ततः एक बिलकुल नयी अर्थव्यवस्था जन्म लेती है। 

विऔद्योगीकरण के बारे में निम्नलिखित बातें कही जा सकतीं है-

* दृढ औद्योगिक रोजगार का पतन एवं श्रम के लचीलापन में वृद्धि

* अर्थव्यवस्था के तृतीयक क्षेत्र (सेवाएँ) के साथ-साथ सूचना अर्थव्यवस्था में वृद्धि ; भारी उद्योग या तो घटते हैं या स्थिर रहते हैं या अन्यत्र चले जाते हैं।

* आय तथा जीवन-स्तर में सुधार 

* विनिर्माण क्षेत्र में रोजगार तथा उत्पादन दोनों में लगातार कमी
आत्माराम

डॉ आत्माराम (१२ अक्टुबर, १९०८ - ६ फ़रवरी १९८३) भारत के एक प्रसिद्ध वैज्ञानिक थे। उनकी स्मृति में केन्द्रीय हिन्दी संस्थान द्वारा 'आत्माराम पुरस्कार' दिया जाता है।
चश्मे के काँच के निर्माण में उनका उल्लेखनीय योगदान था। वे केन्‍द्रीय कांच एवं सिरामिक अनुसन्धान संस्‍थान के निदेशक रहे तथा २१ अगस्त १९६६ को वैज्ञानिक एवं औद्योगिक अनुसंधान परिषद के महानिदेशक का पद संभाला।
अमेज़न बेसिन

अमेज़न बेसिन अमेज़न नदी और उसकी सहायक नदियों द्वारा निकास वाला दक्षिण अमेरिका का हिस्सा है। अमेज़न जल निकासी बेसिन में 6,915,000 km2 क्षेत्र (2,670,000 वर्ग मील) को शामिल किया गया है या दक्षिण अमेरिकी महाद्वीप का लगभग 40 प्रतिशत। यह बोलीविया, ब्राजील, कोलंबिया, इक्वाडोर, गुयाना, पेरू, सूरीनाम और वेनेजुएला के देशों में स्थित है। it is world's largest basin.

महोगनी, आबनूस, रोजवुड इसके प्रमुख उदाहरण है.
रामनाम

रामनाम का शाब्दिक अर्थ है - 'राम का नाम'। 'रामनाम' से आशय विष्णु के अवतार राम की भक्ति से है या फिर निर्गुण निरंकार परम ब्रह्म से। हिन्दू धर्म के विभिन्न सम्रदायों में राम के नाम का कीर्तन या जप किया जाता है। "श्रीराम जय राम जय जय राम" एक प्रसिद्ध मंत्र है जिसे पश्चिमी भारत में समर्थ रामदास ने लोकप्रिय बनाया।
श्रीलंका के राष्ट्रपति

श्रीलंका के राष्ट्रपति जो श्रीलंका का सर्वोच्च नागरिक पद होता है। यह श्रीलंका का शासन चलाता है। वर्तमान में श्रीलंका के राष्ट्रपति गोतबाया राजपक्षे हैं।

= श्रीलंका के राष्ट्रपति = 
श्रीलंका के राष्ट्राध्यक्षों की सूची
शाह अब्दुल्ला

अब्दुल्ला इब्न अलाज़ीज़ सऊद (लघु नाम - शाह अब्दुल्ला; १ अगस्त १९२४ – २३ जनवरी २०१५) २००५ से २०१५ तक सउदी अरब के राजा थे। उन्होंने अपने सौतेले-पिता राजा फ़ह्द के निधन के बाद १ अगस्त २००५ को राजगद्दी प्राप्त की थी। फ़ोर्ब्स के वर्ष २०१३ के अंक के अनुसार विश्व के सबसे ताकतवर व्यक्तियों में वो ८वें स्थान पर थे।

२४ जनवरी २०१५ को उनका ९० वर्ष की आयु में निधन हो गया। उनके सौतेले भाई सलमान बिन अब्दुल अज़ीज़ अल साउद उनके उत्तराधिकारी हैं।
विजय मांजरेकर

विजय मांजरेकर (२६ सितम्बर १९३१ - १८ अक्तूबर १९८३) एक पूर्व भारतीय क्रिकेट खिलाड़ी थे। इन्होंने भारतीय क्रिकेट टीम के लिए वर्ष १९५१-५२ से १९६५ तक टेस्ट क्रिकेट खेला था। ये पूर्व भारतीय क्रिकेट खिलाड़ी संजय मांजरेकर के पिता हैं। संजय मांजरेकर ने भारत के लिए ३७ टेस्ट और ७४ एक दिवसीय अंतरराष्ट्रीय क्रिकेट मैच खेले थे। विजय मांजरेकर मुख्य रूप से दाहिने हाथ के बल्लेबाज थे जिन्होंने ५५ टेस्ट मैच खेले थे जिसमें ३२०८ रन बनाये थे।

इन्होंने भारतीय क्रिकेट टीम के लिए इन्होंने ३० दिसम्बर १९५१ को टेस्ट क्रिकेट में पदार्पण किया था और वह मैच इंग्लैंड क्रिकेट टीम के खिलाफ कोलकता के ईडन गार्डन्स मैदान पर खेला गया था जिसमें ४८ रनों की पारी खेली थी। जबकि अंतिम मैच इन्होंने २७ फरवरी से २ मार्च १९६५ को न्यूज़ीलैंड क्रिकेट टीम के खिलाफ खेला था जिसमें दूसरी में १०२ रनों की शतकीय पारी खेली थी।

विजय मांजरेकर का निधन ५२ साल की उम्र में १८ अक्तूबर १९८३ को चेन्नई) तमिलनाडु में हुआ था।
संतोष गंगवार

संतोष गंगवार भारत की सोलहवीं लोकसभा के सांसद हैं। २०१४ के चुनावों में वे उत्तर प्रदेश की बरेली सीट से भारतीय जनता पार्टी के टिकट पर चुनाव लड़कर निर्वाचित हुए।

वर्तमान में संतोष गंगवार लोकसभा के सांसद एवं केंद्र सरकार में वर्तमान वित्त राज्य मंत्री हैं। इससे पूर्व वे केंद्र सरकार में कपड़ा राज्य मंत्री थे। संतोष गंगवार पहले भी अटल बिहारी वाजपेयी की सरकार में पेट्रोलियम राज्यमंत्री रह चुके हैं।
संतोष गंगवार का जन्म 1 नवम्बर 1948 को उत्तर प्रदेश के बरेली में हुआ था। उनकी उच्च शिक्षा आगरा विश्वविद्यालय और रुहेलखंड विश्वविद्याय से हुई। जहाँ से उन्होंने बीएससी और एलएलबी की डिग्री प्राप्त की।

पढ़ाई के दौरान वह छात्र राजनीति से जुड़े रहे। इंदिरा गांधी की ओर से लगाई गयी इमरजेंसी के दौरान उनको जेल के चक्कर भी काटने पड़े। लगातार 6 बार लोकसभा चुनाव जीतने वाले संतोष गंगवार देश में आपातकाल के दौरान सरकार विरोधी आंदोलन को लेकर जेल भी जा चुके हैं। वह 1996 में उत्तर प्रदेश भाजपा इकाई के महासचिव बनाए गए थे। इसके अलावा उत्तर प्रदेश में पार्टी इकाई के कार्य समिति के सदस्य भी रह चुके हैं। 

13वीं लोकसभा में अटल बिहारी वाजपेयी के नेतृत्व में बनी सरकार में वह पेट्रोलियम एवं प्राकृतिक गैस राज्य मंत्री के साथ-साथ संसदीय कार्य राज्य मंत्री का पदभार भी संभाल चुके हैं। इसके अलावा वह विज्ञान एवं तकनीकि राज्यमंत्री भी रह चुके हैं। राजग सरकार में केंद्रीय राज्यमंत्री रह चुके संतोष गंगवार 16वीं लोकसभा में भी सांसद चुने गए हैं। गंगवार ने अपना पहला चुनाव सन 1981 मे बरेली से भाजपा के टिकट पर लडे जिसमे उनकी हार हुई। 1984 मे हुए आम चुनावो मे वो दुबारा हारे। उसके बाद वह उत्तर प्रदेश के बरेली से 1989 से लगातार चुनाव जीतते आ रहे हैं। हालांकि 15वीं (2009-2014) लोकसभा में उन्हें कांग्रेस के प्रवीण सिंह ऐरन के हाथों हार झेलनी पड़ी थी।

संतोष गंगवार बरेली में विकास पुरुष के नाम से प्रसिद्ध हैं। साल 1996 में बरेली में वह शहरी कोऑपरेटिव बैंक की स्थापना को लेकर पूरी तरह सक्रिय थे और 1996 की शुरुआत में वह इस बैंक के चेयरपर्सन के रूप में कार्यरत थे। बरेली में चौपला रेलवे स्टेशन का निर्माण, स्टेट आर्ट लाइब्रेरी, मिनी बाई पास सहित तमाम प्रोजेक्ट्स के निर्माण का श्रेय संतोष गंगवार को जाता है। संतोष गंगवार का विवाह सौभाग्य गंगवार से हुआ जिससे उन्हें एक पुत्र और एक पुत्री की प्राप्ति हुई।
हैंक पिम

डॉक्टर हेनरी 'हैंक' पिम मार्वल कॉमिक्स द्वारा प्रकाशित अमेरिकी कॉमिक पुस्तकों में दिखाई देने वाला एक काल्पनिक सुपरहीरो है। इस चरित्र को कलाकार स्टैन ली, लेखक लैरी लिबेर और पेन्सिलर जैक किर्बी द्वारा बनाया गया था, और यह सर्वप्रथम "टेल्स टू एस्टोनिश" #२७ (जनवरी १९६२) में प्रदर्शित हुआ था। हैंक पिम ऐंट-मैन उपनाम का प्रयोग करने वाला सबसे पहला, और सबसे प्रसिद्ध सुपरहीरो है। ऐंट-मैन के अतिरिक्त हैंक ने समय-समय पर जायंट मैन, गोलिएथ, येल्लोजैकेट तथा कुछ समय के लिए तो वास्प उपनाम का प्रयोग भी किया है।

हैंक पिम अमेरिका के एक प्रसिद्ध बायोफिज़िसिस्ट और साथ ही सिक्यूरिटी ऑपरेशंस सेंटर के विशेषज्ञ थे। पिम ने एक रासायनिक पदार्थ (पिम कण) की खोज की, जिसके प्रयोग से उपयोगकर्ता अपना आकार बदल सकता था। इस कण का प्रयोग करके ही उन्होंने एक ऐसा सूट बनाया जो पहनने वाले को काफी हद तक छोटा कर सकता था। चींटियों के साथ अपने लगाव के कारण पिम ने बाद में चींटियों को नियंत्रित करने वाला एक हेलमेट बनाया, और ऐंट-मैन नाम अपना लिया। अभिनेता माइकल डगलस मार्वल सिनेमेटिक यूनिवर्स में हैंक पिम की भूमिका निभा रहे हैं। पिम के रूप में वह सर्वप्रथम २०१५ की फिल्म एंट-मैन में दिखे थे, और इसके बाद उन्होंने इसके सीक्वल, ऐंट-मैन एंड द वास्प (२०१८) में अपनी भूमिका दोहराई।
सुधाकरराव नाईक

सुधाकरराव नाईक (२१ अगस्त १९३४ - १० मई २००१) भारतीय राष्ट्रीय कांग्रेस पार्टी के एक भारतीय राजनीतिज्ञ थे। वे २५ जून १९९१ से २२ फरवरी १९९३ तक महाराष्ट्र के मुख्यमंत्री थे। शरद पवार, जो नाईक के पहले मुख्यमंत्री थे, अब केंद्रीय रक्षा मंत्री बन गए थे। पर १९९२-९३ के बम्बई दंगों कि बाद प्रधानमन्त्री नरसिंह राव ने पवार को वापीस मुख्यमंत्री बनाया। इन दंगों को संभालने में असफल होने के कारण, नाईक को उनके पद से इस्तीफा देना पड़ा।

नाईक ने ३० जुलाई १९९४ से १७ सितम्बर १९९५ तक हिमाचल प्रदेश के राज्यपाल के रूप में सेवा की।
एडा लवलेस

आगस्ता एडा किंग-नोएल, लवलेस की काउन्टेस (10 दिसम्बर 1815 – 27 नवम्बर 1852) एक अंग्रेज गणितज्ञ तथा लेखिका थीं। उन्होने चार्ल्स बैबेज द्वारा प्रस्तावित यांत्रिक जनरल-परपज कम्प्यूटर (एनालिटिकल इंजन) पर कार्य किया और सबसे पहले यह समझा कि यह मशीन 'शुद्ध गणना' के साथ साथ बहुत कुछ और भी कर सकती है। उन्होने इस प्रकार की मशीन पर चलने वाली प्रथम कलनविधि (अल्गोरिद्म) का भी निर्माण किया। इसी कारण माना जाता है कि एडा ही पहली व्यक्ति थीं जिसने 'कम्प्यूटिंग मशीन' की पूरी क्षमता को समझा। और ये भी माना जाता है कि वे दुनिया की एक पहली प्रोग्रामर थी। 

एडा लवलेस लार्ड बायरन की एकलौती वैध्य बेटी थी और उनके माता का नाम Anne Isabella Milbanke की थी। लार्ड बायरन ने अपने पत्नी को एडा लवलेस के जन्म के एक महीने बाद अलग कर दिया। और 4 महीने बाद उन्होंने इंग्लैंड को हमेशा के लिए छोड़ दिया। बाद में उन्होंने अपने थोड़े से जीवन को स्वतंत्रता के लिए लड़ी जा रही ग्रीक युद्ध में भाग लेकर अपने को इस दुनिया से 36 साल की उम्र में सन 1824 में परलोक को सिधार गए। उनके माँ को लार्ड बायरन की स्वाभाव की ओर ध्यान गया और उन्होंने एडा लवलेस को गणित और लॉजिकल में उनका मन लगाने की कोशिश की, जिस पागलपन उन्होंने अपने पापा के आँखों में देखा था। जिसे उन्होंने मरते दम तक बनाये रखा। एडा का प्रारंभिक जीवन बीमारियों में बिता और उन्होंने सन 1835 में विलियम किंग से शादी कर ली। राजा ने सन 1838 में अंततः वहां की बेगम बन गई।
द सेंटिनल

द सेंटिनल 2006 की अमेरिकी राजनीतिक एक्शन-थ्रिलर फिल्म है जो क्लार्क जॉनसन द्वारा निर्देशित एक अनुभवी यूनाइटेड स्टेट्स सीक्रेट सर्विस के विशेष एजेंट के बारे में है जिसे राष्ट्रपति की हत्या के बाद देशद्रोही के रूप में संदेह है, यह बताता है कि सेवा के भीतर कोई हत्यारों को जानकारी प्रदान कर रहा है। 

माइकल डगलस ने दिग्गज एजेंट के रूप में, केफ़र सदरलैंड को अपने नायक के रूप में, ईवा लोंगोरिया को एक रॉकी सीक्रेट सर्विस एजेंट के रूप में, और किम बासिंगर को फर्स्ट लेडी की भूमिका में दिखाया । यह पूर्व सीक्रेट सर्विस एजेंट गेराल्ड पेटिविच के उसी नाम के उपन्यास पर आधारित है, जिसे "टु लिव एंड डाई इन ला" के लेखक ने भी फिल्म में बनाया है। इसे वाशिंगटन, डीसी और कनाडाई शहरों टोरंटो और क्लेनबर्ग, ओंटारियो में फिल्माया गया था।
बॉडी ऑफ़ लाइज़

बॉडी ऑफ़ लाइज़ 2008 की एक अमेरिकन एक्शन थ्रिलर फिल्म है जिसका निर्देशन और निर्माण रिडले स्कॉट ने किया है और विलियम मोनाहन ने लिखा है। इसमें लियोनार्डो डिकैप्रियो, रसेल क्रो और मार्क स्ट्रॉन्ग प्रमुख भूमिका में हैं। मध्य पूर्व में स्थापित, यह सीआईए और जॉर्डन के खुफिया के प्रयासों का अनुसरण करता है ताकि आतंकवादी "अल-सलीम" को पकड़ा जा सके। उनके लक्ष्य की माया से निराश, उनके दृष्टिकोणों में अंतर सीआईए ऑपरेटिव, उनके श्रेष्ठ और जॉर्डन के खुफिया के प्रमुख के बीच संबंधों में तनाव है। 

डेविड इग्नाटियस द्वारा एक ही नाम के उपन्यास पर आधारित पटकथा, पश्चिमी और अरब समाजों के बीच समकालीन तनाव और तकनीकी और मानव प्रति-बौद्धिक तरीकों की तुलनात्मक प्रभावशीलता की जांच करती है। फिल्म की शूटिंग मुख्य रूप से संयुक्त राज्य अमेरिका और मोरक्को में स्थान पर की गई थी, दुबई में अधिकारियों ने स्क्रिप्ट के राजनीतिक विषयों के कारण वहां फिल्म की अनुमति देने से इनकार कर दिया था। 

स्कॉट की दिशा और दृश्य शैली की आलोचकों द्वारा प्रशंसा की गई थी, लेकिन उन्होंने जासूस शैली से कहानी की परंपराओं के उपयोग और उच्च ऊंचाई वाले जासूसी विमानों से निगरानी शॉट्स जैसे उनके उपयोग की आलोचना की। यह फिल्म संयुक्त राज्य अमेरिका में 10 अक्टूबर 2008 को रिलीज हुई थी।
नेहरु-लियाक़त समझौता

नेहरु-लियाक़त समझौता (या दिल्ली पैक्ट ) भारत के विभाजन के बाद भारत और पाकिस्तान के बीच हुई एक द्विपक्षीय संधि थी। 
इस समझौते के तहत 

# शरणार्थी अपनी संपत्ति का निपटान करने के लिए भारत-पाकिस्तान आ जा सकते थे। 
# अगवा की गई महिलाओं और लूटी गई संपत्ति को वापस किया जाना था। 
# जबरन धर्मातरण को मान्यता नहीं दी गई थी। 
# दोनों देशों ने अपने-अपने देश में अल्पसंख्यक आयोग गठित किए। 

संधि पर नई दिल्ली में भारत के प्रधानमंत्री जवाहरलाल नेहरू और पाकिस्तान के प्रधान मंत्री लियाक़त अली ख़ान के द्वारा 8 अप्रैल, 1950 को हस्ताक्षर किए गए। यह संधि भारत के विभाजन के बाद दोनों देशों में अल्पसंख्यकों के अधिकारों की गारंटी देने और उनके बीच एक और युद्ध को रोकने के लिए की गई छह दिनों की वार्ता का परिणाम थी। 

दोनों देशों में अल्पसंख्यक आयोग गठित किए गए। भारत में पूर्वी पाकिस्तान (अब बांग्लादेश ) से पश्चिम बंगाल में दस लाख से अधिक शरणार्थी पलायन कर पहुँचे। 

नागरिकता (संशोधन) अधिनियम, २०१९ को पारित करने से पहले हुई लोक सभा बहस में (नागरिकता संशोधन) विधेयक को सही ठहराते हुए गृह मंत्री अमित शाह ने इस समझौते का उल्लेख किया। उन्होंने नेहरू-लियाकत समझौते को इस संशोधन की वजह बताते हुए कहा, यदि पाकिस्तान द्वारा संधि का पालन किया गया होता, तो इस विधेयक को लाने की कोई आवश्यकता नहीं होती।
लोकतान्त्रिक गणराज्य

लोकतान्त्रिक गणराज्य सरकार का वह रूप है जो गणतंत्र और लोकतंत्र से अपनाए गए सिद्धांतों पर काम करता है। कई देश जो अपने आधिकारिक नामों में "लोकतान्त्रिक गणराज्य" शब्द का उपयोग करते हैं (जैसे अल्जीरिया, कांगो-किंशासा, इथियोपिया, उत्तर कोरिया, लाओस और नेपाल) को कई गैर-लाभकारी संस्थाओं द्वारा अलोकतांत्रिक माना जाता है।

श्रेणी:सरकार के रूप
स्पेक्टर

स्पेक्टर या स्पेक्ट्रे (अंग्रेज़ी: "Spectre") 2015 की एक ब्रिटिश जासूस फिल्म है, और जेम्स बॉन्ड फिल्म श्रृंखला में मेट्रो-गोल्डविन-मेयर और कोलंबिया पिक्चर्स के लिए ईऑन प्रोडक्शंस द्वारा बनाई गई 24वीं है। यह काल्पनिक एमआई 6 एजेंट जेम्स बॉन्ड के रूप में डैनियल क्रेग की चौथी फिल्म है, और सैम मेंडेस द्वारा "स्काईफॉल" के बाद निर्देशित श्रृंखला की दूसरी फिल्म है। इसे जॉन लोगन, नील पुरविस, रॉबर्ट वेड और जेज़ बटरवर्थ ने लिखा था। यह कोलंबिया पिक्चर्स द्वारा सह-वितरित की जाने वाली अंतिम जेम्स बॉन्ड फिल्म है, क्योंकि यूनिवर्सल पिक्चर्स अपनी भविष्य की फिल्मों का अंतर्राष्ट्रीय वितरक बन जाएगी, जिसकी शुरुआत जेम्स बॉन्ड की अगली फिल्म "नो टाइम टू डाई" से होगी।
मुहम्मद नाम क़ुरआन में

मुहम्मद नाम क़ुरआन में (इंग्लिश: Muhammad in the Quran) इस्लाम के पवित्र ग्रन्थ कुरआन में पैगंबर मुहम्मद का नाम चार बार और दूसरा नाम अहमद एक बार उल्लेख किया गया है।
=विवरण=

इस्लाम के पैगंबर मुहम्मद का नाम क़ुरआन में सूरह आल इमरान के श्लोक (आयत) 3:144, सूरह अल-अहजाब, श्लोक 33:40, सूरह मुहम्मद (सूरा), श्लोक 47:2 और सूरह अल-फ़तह, श्लोक 48:29 में और दूसरे नाम
अहमद के रूप में उल्लेख सूरह अस्सफ, आयत 61:6 में वर्णित है।<br>
रसूलुल्लाह, अल-रसूल, उम्मी 
आदि जैसे शब्दों का भी उनके लिए ज़िक्र आया है। (2:143)<br>

क़ुरआन में मुहम्मद (सूरा) नामक एक सूरा(अध्याय) है।

=संदर्भ=
सड़क 2

सड़क 2 महेश भट्ट द्वारा निर्देशित और मुकेश भट्ट द्वारा उनके बैनर विशेश फिल्म्स के तहत निर्मित एक आगामी भारतीय फिल्म है। फिल्म 1991 की फिल्म "सड़क" की अगली कड़ी है। सीक्वल में संजय दत्त, पूजा भट्ट, आलिया भट्ट और आदित्य रॉय कपूर हैं। फिल्म में महेश भट्ट की 20 साल बाद निर्देशक के रूप में वापसी है। 

फिल्म रवि के अवसाद के बारे में है और कैसे वह एक देवता के साथ एक युवती की मुठभेड़ में मदद करता है, जो आश्रम चलाने वाले इस नकली गुरु का पर्दाफाश करने के लिए बाहर है। शूटिंग 18 मई 2019, शुरू हुई और फिल्म की शूटिंग ऊटी, मुंबई, मैसूर और उत्तराखंड में की गई। फिल्म का प्रीमियर 28 अगस्त 2020 को डिज्नी+हॉटस्टार पर होगा।
मार्गरेट रिया सेडन

मार्गरेट रिया सेडन एक चिकित्सक और NASA की रिटायर्ड अंतरिक्ष यात्री है। 
अपनी पहली अंतरिक्ष यात्रा के बाद उन्होंने तीन अंतरिक्ष शटल उड़ानों पर उड़ान भरी मिशन विशेषज्ञ के रूप में STS-51-D,STS-40 में और STS-58 में पेलोड कमांडर के रूप में। अपने अंतरिक्ष यात्री कार्यक्रम के कैरियर के पहले और बाद में टेक्सास में वह चिकित्सा समुदाय में सक्रिय रहे। उनका जन्म ८ नवम्बर १९४७ में टेक्सास के शहर में हुआ था। और व्ही से ही उन्होंने अपनी स्नातक स्तर की पढ़ाई भी पूरी की। १९७० में में उन्होंने कैलिफोर्निया विश्वविद्यालय, बर्कले से फिजियोलॉजी में स्नातक की डिग्री प्राप्त की और १९७३ में उन्होंने टेनेसी कॉलेज ऑफ मेडिसिन विश्वविद्यालय से चिकित्सा के डॉक्टरेट की पढाई पूरी की। मार्गरेट रिया सेडन को जनवरी १९७८ में NASA ने अंतरिक्ष यात्री के रूप में चुना और उनकी अंतरिक्ष की यात्रा अगस्त १९७९ में प्रारम्भ हुई। नासा में उनका काम विभिन्न प्रकार के क्षेत्रों में था, जिसमें ओर्बिटर और पेलोड सॉफ्टवेयर, स्पेस शटल एवियोनिक्स एकत्रीकरण प्रयोगशाला, फ्लाइट डेटा फाइल,शटल चिकित्सा किट और चेकलिस्ट, लॉन्च और लैंडिंग बचाव हेलीकॉप्टर चिकित्सक, एसटीएस -6 के लिए चालक दल की सदस्य, चालक दल के उपकरण, नासा के एयरोस्पेस मेडिकल सलाहकार समिति की सदस्यता, फ्लाइट क्रू संचालन के निदेशक के तकनीकी सहायक और हेलीकॉप्टर कम्युनिकेटर 
मिशन नियंत्रण केंद्र में। वह शटल/मीर पेलोड के लिए फ्लाइट क्रू संचालन के निदेशक की सहायक भी थी। वह अंतरिक्ष की तीन उड़ानों की अनुभवी और ७२२ घंटे से अधिक समय अंतरिक्ष में बिताने का अनुभव भी रखती है। इसी दौरान उन्होंने कपने सहकर्मी अंतरिक्ष यात्री रोबर्ट गिब्ब्सों से विवाह किया और उनके तीन बच्चे हुए। सितंबर १९९६ में, उन्हें नासा द्वारा विस्तृत किया गया, नैशविले टेनेसी में वेंडरबिल्ट यूनिवर्सिटी के मेडिकल स्कूल में। वहां उन्होंने अप्रैल १९८८ में न्यूरोलैब स्पैकेलाब फ्लाइट पर अंतरिक्ष शटल कोलंबिया में उड़ान भरने वाले कार्डियोवैस्कुलर प्रयोगों की तैयारी में सहायता करवाई। और नवम्बर १९९७ में वह NASA से retired हुई और अब वह वेंडरबिल्ट मेडिकल ग्रुप के सहायक चिकित्सा दल की मुख्य अधिकारी हैं।
उत्तर प्रदेश विधान परिषद

उत्तर प्रदेश विधान परिषद या उत्तर प्रदेश लेजिस्लेटिव काउंसिल, उत्तर भारत में उत्तर प्रदेश राज्य के द्विमासिक विधानमंडल का ऊपरी सदन है। उत्तर प्रदेश भारत के छः राज्यों में से एक है, जहां राज्य विधानमंडल द्विगुणित है, इसमें दो सदन शामिल हैं: विधान सभा (लेजिस्लेटिव असेंबली) और विधान परिषद (लेजिस्लेटिव काउंसिल)। विधान परिषद एक स्थायी सभा है, इसमें 100 सदस्य हैं।

विधान परिषद राज्य विधान मंडल का द्वितीय या उच्च सदन है यह एक स्थाई सदन है विधान परिषद सभी राज्यों के विधान मंडलों में नहीं है इस समय केवल 6 राज्यों बिहार महाराष्ट्र उत्तर प्रदेश कर्नाटक आंध्र प्रदेश तथा तेलंगाना में विधान परिषद की व्यवस्था है इसके संगठन संबंधी प्रमुख बातें निम्नलिखित हैं पहला सदस्य संख्या दूसरा सदस्यों का निर्वाचन एवं मनोनयन तीसरा सदस्यों की योग्यताएं चौथा सदस्यों का कार्यकाल पांचवा पदाधिकारी
थॉर

अंगूठाकार|THOR
थॉर मार्वल कॉमिक्स द्वारा प्रकाशित अमेरिकी कॉमिक पुस्तकों में दिखने वाला एक काल्पनिक सुपरहीरो है, जो नॉर्स मिथकों के इसी नाम के तूफ़ान के देवता पर आधारित है। थॉर एस्गार्ड का राजा है, और म्योल्निर नामक हथोड़े का उपयोग अपने अस्त्र के रूप में करता है, जो उसे उड़ने की, तथा मौसम पर नियंत्रण करने की क्षमता प्रदान करता है।

यह चरित्र पहली बार जर्नी इन मिस्ट्री #८३ (अगस्त १९६२) में प्रकाशित हुआ था, और इसे संपादक-आलेखक स्टैन ली, लिपिक लैरी लिबेर और पेनसिलर-प्लॉटर जैक किर्बी ने बनाया था। थॉर की कई सीमित श्रृंखलाएं प्रकाशित हुई, और वह सुपर हीरो टीम अवेंजर्स का संस्थापक सदस्य है, जो उस श्रृंखला के प्रत्येक संस्करण में प्रदर्शित होता है। यह चरित्र एनिमेटेड टेलीविजन श्रृंखला, कपड़े, खिलौने, व्यापार कार्ड, वीडियो गेम और फिल्मों सहित मार्वल संबंधित अन्य मर्चेंडाइज में भी दिखाई दिया है।

चरित्र को पहली बार १९८८ की टेलीविजन फिल्म द इनक्रेडिबल हल्क रिटर्न्स में लाइव एक्शन द्वारा चित्रित किया गया था, जिसमें थॉर की भूमिका एरिक एलन क्रेमर ने निभाई थी। अभिनेता क्रिस हैमस्वर्थ मार्वल सिनेमेटिक यूनिवर्स की फिल्मों में थॉर ओडिन्सन की भूमिका निभा रहे हैं। हैम्सवर्थ थॉर (२०११), द अवेंजर्स (२०१२), थॉर: द डार्क वर्ल्ड (२०१३), अवेंजर्स: एज ऑफ़ अल्ट्रॉन (२०१५), और थॉर: रैग्नारॉक (२०१७) में थॉर का अभिनय कर चुके हैं, और वह ही एमसीयू की आगामी अवेंजर्स: इन्फिनिटी वॉर और उसके सीक्वल में भी थॉर की भूमिका का निर्वहन करेंगे। इसके अतिरिक्त, हैम्सवर्थ के थॉर के अभिलेखीय फुटेज मार्वल के टीवी कार्यक्रम एजेंट्स ऑफ़ शील्ड के एपिसोड "पायलट" और "द वेल" में भी उपयोग किए गए थे। थॉर को २०११ में आईजीएन ने अपनी "टॉप १०० कॉमिक बुक हीरोज ऑफ ऑल टाइम" की सूची में १४वें स्थान पर, और २०१२ में "टॉप 50 अवेंजर्स" की सूची में पहले स्थान पर रखा।
इवैंजलीन लिली

निकोल इवैंजलीन लिली (जन्म: 3 अगस्त 1979) एक कनाडाई अभिनेत्री और लेखिका हैं। वह एबीसी की शृंखला लॉस्ट (2004-10) में केट ऑस्टेन की भूमिका निभाने के लिए प्रसिद्ध हुई, जिसके लिए उन्होंने एक स्क्रीन एक्टर्स गिल्ड पुरस्कार जीता और उन्हें एक गोल्डन ग्लोब पुरस्कार नामांकन मिला। इसके अतिरिक्त वह द हर्ट लॉकर (2008) में कॉनी जेम्स, रियल स्टील (2011) में बेली टैलेट और द हॉबिट फिल्म श्रृंखला (2012-14) में टॉरियल की भूमिकाऐं निभाने के लिए भी जानी जाती हैं।

मार्वल सिनेमेटिक यूनिवर्स में उन्होंने एंट-मैन (2015), और ऐंट-मैन एंड द वास्प (2018) में सुपरहीरो होप वैन डायन / वास्प की भूमिका निभाई है, और वह आगामी एवेंजर्स 4 (2019) में अपनी भूमिका में वापसी करेंगी।
पश्चिमी समर्पित माल ढुलाई गलियारा

पश्चिमी समर्पित माल ढुलाई गलियारा या पश्चिमी डीएफसी (Western Dedicated Freight Corridor or Western DFC) भारतीय रेलवे द्वारा भारत में निर्माण के तहत एक विस्तृत गेज माल ढुलाई गलियारा है। यह भारत की राजधानी दिल्ली और आर्थिक केंद्र मुंबई को जोड़ेगा। इस गलियारे में 1483 किमी की दूरी शामिल होगी और इसे डबल लाइन ऑपरेशन के साथ विद्युतीकृत किया जाएगा। पिर्थला जंक्शन से तुगलकाबाद तक एक सिंगल लाइन शाखा का प्रस्ताव है। यह मौजूदा दिल्ली-मथुरा मुख्य लाइन के समानांतर होगा।
मनोज प्रभाकर

मनोज प्रभाकर (जन्म 15 अप्रैल 1963) एक पूर्व भारतीय क्रिकेट खिलाड़ी है। वह एक दाएं हाथ के मध्यम तेज गेंदबाज और निचले क्रम के बल्लेबाज थे, हालांकि उन्होंने कभी-कभी भारतीय क्रिकेट टीम के लिए पारी की शुरूआत भी की है। 1996 में में उन्होंने खेल से सेवानिवृत्ति ले ली थी।

प्रभाकर ने टेस्ट क्रिकेट में 96 विकेट, एक दिवसीय अंतर्राष्ट्रीय में 157 विकेट और प्रथम श्रेणी क्रिकेट में दिल्ली की ओर से खेलते हुए 385 से अधिक विकेट लिये हैं। उन्होंने डरहम की ओर से काउन्टी क्रिकेट भी खेला है। प्रभाकर को उनकी धीमी और आउट स्विंग गेंदबाजी के लिए जाना जाता है जो उनका सबसे मजबूत हथियार था। वह निचले क्रम के एक उपयोगी और एक रक्षात्मक सलामी बल्लेबाज भी थे।
एंग्लिकनवाद

एंग्लिकनवाद एक पश्चिमी ईसाई परंपरा है जो अंग्रेजी सुधार के बाद इंग्लैंड की कलीसिया की प्रथाओं, मुकदमेबाजी और पहचान से विकसित हुई है। कुछ देशों में एंग्लिकनवाद के अनुयायियों को एंग्लिकन या एपिस्कोप्लियन कहा जाता है। अधिकांश एंग्लिकन, अंतर्राष्ट्रीय एंग्लिकन ऐक्य के राष्ट्रीय या क्षेत्रीय कलीसियाई प्रांतों के सदस्य होते हैं, जो रोमन कैथोलिक कलीसिया (रोमन कैथोलिक चर्च) और पूर्वी रूढ़िवादी कलीसिया के बाद दुनिया में तीसरा सबसे बड़ा ईसाई संप्रदाय बनाता है। वे कैंटरबरी के धर्ममण्डल और इस प्रकार कैंटरबरी के आर्कबिशप के साथ पूर्ण संवाद में हैं, जिसे वे अपने "प्राइमस इंटर पारेस" (लैटिन: "बराबरों में प्रथम") के रूप में संदर्भित करता है। कैंटरबरी के आर्चबिशप के कार्यों में: डिकेनियल लेम्बेथ सम्मेलन कहना, प्राइमेट की बैठक की अध्यक्षता करना, और एंग्लिकन कंसल्टेंट काउंसिल की अध्यक्षता करना शामिल है। कुछ कलीसिया जो एंग्लिकन ऐक्य का हिस्सा नहीं हैं या इसके द्वारा मान्यता प्राप्त नहीं हैं, वे भी खुद को एंग्लिकन कहते हैं: ऐसे कलीसियाओं में वे भी शामिल हैं जो "कंटीन्यूइंग एंग्लिकन आंदोलन" और "एंग्लिकन रीएलाइनमेंट" के भीतर हैं।

एंग्लिकन लोग अपने ईसाई विश्वास को बाइबल, एपोस्टोलिक कलीसिया की परंपराओं, एपोस्टोलिक उत्तराधिकार, और चर्च पादरियों के लेखन को आधार बना क्र मानते हैं। एंग्लिकनवाद पश्चिमी ईसाई धर्म की शाखाओं में से एक बनाता है, जिसने एलिज़ाबेथन धार्मिक निपटान के समय पवित्र धर्ममंडल से अपनी स्वतंत्रता की निश्चित रूप से घोषणा की थी। 16 वीं शताब्दी के मध्य के कई नए एंग्लिकन समर्थक और नेता समकालीन प्रोटेस्टेंटवाद के निकट थे। इंग्लैंड की कलीसिया ("चर्च ऑफ़ इंग्लैंड") में इन सुधारों को थॉमस क्रैंमर, कैंटरबरी के तत्कालीन आर्कबिशप, द्वारा उभरते हुए दो प्रमुख प्रोटेस्टेंट परंपराओं: ल्यूटलैनिज्म और कैल्विनवाद, के बीच एक मध्यम मार्ग के रूप में स्थापित किया गया।

ऐंग्लिकन चर्च का इतिहास आगे चलकर प्रधानतया इसकी विभिन्न विचारधाराओं का उतार-चढ़ाव है। यहाँ पर ऍक्ट ऑफ़ सेटलमेंट, १७०१ का उल्लेख करना जरूरी है जिसके अनुसार इंग्लैंड के भावी राजाओं का ऐंग्लिकन होना अनिवार्य ठहराया गया है।
यूनानी वर्णमाला

:"यहाँ ग्रीक अक्षर अनुप्रेषित हैं।

यूनानी वर्णमाला (Greek alphabet) चौबीस अक्षरों की वर्ण व्यवस्था है जिनके प्रयोग से यूनानी भाषा को आठवीं सदी ईसा-पूर्व से लिखा जा रहा है। प्रत्येक स्वर एवं व्यंजन लिए पृथक चिन्ह वाली यह पहली एवं प्राचीनतम वर्णमाला है। यह वर्णमाला फ़ोनीशियाई वर्णमाला से उत्पन्न हुई थी और यूरोप की कई वर्ण-व्यवस्थाएँ इसी से जन्मी हैं। अंग्रेज़ी लिखने के लिये प्रयुक्त रोमन लिपि तथा रूसी भाषा लिखने के लिए प्रयोग की जाने वाली सीरिलिक वर्णमाला दोनों यूनानी लिपि से जन्मी हैं। दूसरी शताब्दी ईसापूर्व के बाद गणितज्ञों ने यूनानी अक्षरों को अंक दर्शाने के लिए भी प्रयोग करना शुरू कर दिया। यूनानी वर्णों का प्रयोग विज्ञान के कई क्षेत्रों में किया जाता है, जैसे भौतिकी में तत्वों के नाम, सितारों के नाम, बिरादरी एवं साथी सम्प्रदाय के नाम, ऊष्ण कटिबन्धीय चक्रवातों के नाम के लिए।
यमराज

यमराज हिन्दू धर्म के अनुसार मृत्यु के देवता हैं। इनका उल्लेख वेद में भी आता है। इनकी जुड़वां बहन यमुना (यमी) है। यमराज, महिषवाहन (भैंसे पर सवार) दण्डधर हैं। वे जीवों के शुभाशुभ कर्मों के निर्णायक हैं। वे परम भागवत, बारह भागवताचार्यों में हैं। यमराज दक्षिण दिशा के दिक् पाल कहे जाते हैं और आजकल मृत्यु के देवता माने जाते हैं।

दक्षिण दिशा के इन लोकपाल की संयमनीपुरी समस्त प्राणियों के लिये, जो अशुभकर्मा हैं, बड़ी भयप्रद है। यम, धर्मराज, मृत्यु, अन्तक, वैवस्वत, काल, सर्वभूतक्षय, औदुभ्बर, दघ्न, नील, परमेष्ठी, वृकोदर, चित्र और चित्रगुप्त - इन चौदह नामों से यमराज की आराधना होती है। इन्हीं नामों से इनका तर्पण किया जाता है। यमराज की पत्नी देवी धुमोरना थी। कतिला यमराज व धुमोरना का पुत्र था। 

विश्वकर्मा की पुत्री संज्ञा से भगवान सूर्य के पुत्र यमराज, श्राद्धदेव मनु और यमुना उत्पन्न हुईं।

जब यमराज की भी हो गई थी मौत
मास्टर तारा सिंह

मास्टर तारा सिंह (जन्म 24 जून 1885, रावलपिंडी, पंजाब में - मौत 22 नवंबर 1967, चंडीगढ़ में) शुरूआती तथा मध्य 20वीं सदी के एक प्रमुख सिक्ख राजनीतिक और धार्मिक नेता थे। 

उन्होंने अंग्रेज़ सरकार के दौरान सिक्ख धर्म को बृहत् हिन्दू धर्म से पृथक् करने में योग दिया। सरकार को प्रसन्न करने के लिए सेना में अधिकाधिक सिक्खों को भर्ती होने के लिए प्रेरित किया। उनके कारण ही सिक्खों को भी मुसलमानों की भाँति इंडिया ऐक्ट 1919 में पृथक् सांप्रदायिक प्रतिनिधित्व प्रदान किया गया।

प्रथम विश्वयुद्ध के बाद मास्टर ने सिक्ख राजनीति को कांग्रेस के साथ संबद्ध किया और सिक्ख गुरुद्वारों और धार्मिक स्थलों का प्रबंध हिंदू मठाधीशों और हिंदू पुजारियों के हाथ से छीनकर उनपर अधिकार कर लिया। इससे अकाली दल की शक्ति में अप्रत्याशित वृद्धि हुई। मास्टर तारा सिंह शिरोमणि गुरुद्वारा प्रबंधक कमेटी के प्रथम महामंत्री चुने गए। ग्रंथियों की नियुक्ति उनके हाथ में आ गई। इनकी सहायता से अकालियों का आंतकपूर्ण प्रभाव संपूर्ण पंजाब में छा गया। मास्टर तारा सिंह बाद में कई बार शिरोमणि गुरुद्वारा प्रबंधक कमेटी के अध्यक्ष चुने गए।
कठोर जल

350px| कैल्शियम से लेपित पाइप से बाहर आते कठोर जल।
कैल्शियम से लेपित पाइप से बाहर आते कठोर जल

ऐसे जल को कठोर जल, (Hard water) कहते हैं जिसमें खनिज लवणों की अधिकता हो। इसमें कैल्शियम व मैग्नीशियम के बाइकार्बोनेट व कार्बोनेट उपस्थित रहते हैं। इसकी सरल पहचान है कि यह साबुन के साथ फेन (झाग) उत्पन्न नही करता। ध्यान रहे कि ‘भारी जल’ अलग चीज है।
माइक्रोप्रोसेसर

माइक्रोप्रोसेसर (हिन्दी: सूक्ष्मप्रक्रमक) एक ऐसा डिजिटल इलेक्ट्रॉनिक युक्ति है जिसमें लाखों ट्रांजिस्टरों को एकीकृत परिपथ ("इंटीग्रेटेड सर्किट" या "आईसी") के रूप में प्रयोग कर तैयार किया जाता है। इससे कंप्यूटर के केन्द्रीय प्रक्रमण इकाई (CPU या सीपीयू) की तरह भी काम लिया जाता है। इंटीग्रेटेड सर्किट के आविष्कार से ही आगे चलकर माइक्रोप्रोसेसर के निर्माण का रास्ता खुला था। माइक्रोप्रोसेसर के अस्तित्व में आने के पूर्व सीपीयू अलग-अलग इलेक्ट्रॉनिक अवयवों को जोड़कर बनाए जाते थे या फिर लघुस्तरीय एकीकरण वाले परिपथों से। सबसे पहला माइक्रोप्रोसेसर १९७० में बना था। तब इसका प्रयोग इलेक्ट्रॉनिक परिकलकों में बाइनरी कोडेड डेसिमल (बीसीडी) की गणना करने के लिए किया गया था। बाद में ४ व ८ बिट माइक्रोप्रोसेसर का उपयोग टर्मिनल्स, प्रिंटर और ऑटोमेशन डिवाइस में किया गया था। 

विश्व में मुख्यत: दो बड़ी माइक्रोप्रोसेसर उत्पादक कंपनियां है - इंटेल (INTEL) और ए.एम.डी.(AMD)। इनमें से इन्टैल कंपनी के प्रोसेसर अधिक प्रयोग किये जाते हैं। प्रत्येक कंपनी प्रोसेसर की तकनीक और उसकी क्षमता के अनुसार उन्हे अलग अलग कोड नाम देती हैं, जैसे इंटेल कंपनी के प्रमुख प्रोसेसर हैं पैन्टियम -1, पैन्टियम -2, पैन्टियम -3, पैन्टियम -4, सैलेरॉन, कोर टू डुयो आदि। उसी तरह ए.एम.डी. कंपनी के प्रमुख प्रोसेसर हैं के-5, के-6, ऐथेलॉन आदि।
गाम्बिया

गाम्बिया (आधिकारिक रूप से इस्लामी गणराज्य गाम्बिया), पश्चिमी अफ्रीका में स्थित एक देश है। गाम्बिया अफ्रीकी मुख्य भूमि पर स्थित सबसे छोटा देश है, इसकी उत्तरी, पूर्वी और दक्षिणी सीमा सेनेगल से मिलती है, पश्चिम में अन्ध महासागर से लगा छोटा सा तटीय क्षेत्र है। देश का नाम गाम्बिया नदी पर से पड़ा है, जिसके प्रवाह के रास्ते इसकी सीमा लगी हुई है। नदी देश के मध्य से होते हुए अन्ध महासागर में जाकर मिल जाती है। लगभग १०,५०० वर्ग किमी क्षेत्रफल वाले इस देश की अनुमानित जनसंख्या १७,००,००० है। १८ फरवरी, १९६५ को गाम्बिया ब्रिटेन से स्वतन्त्र हुआ और राष्ट्रमण्डल में सम्मिलित हो गया। बांजुल गाम्बिया की राजधानी है, लेकिन सबसे बड़ा महानगर सेरीकुंदा है।

गाम्बिया अन्य पश्चिम अफ़्रीकी देशों के साथ एतिहासिक दास व्यापार का एक भाग था, जो गाम्बिया नदी पर उपनिवेश स्थापित करने का एक प्रमुख कारण था, प्रथम पुर्तगालियों द्वारा और बाद में अंग्रेज़ों द्वारा। १९६५ में स्वतन्त्रता प्राप्त करने के बाद, गाम्बिया अपेक्षाकृत स्थिर देश रहा है, केवल १९९४ में सैन्य शासन की एक संक्षिप्त अवधि के अपवाद को छोड़कर।

यह एक कृषि सम्पन्न देश है और देश की अर्थव्यस्था में खेती-बाड़ी, मत्स्य-ग्रहण और पर्यटन-उद्योग की प्रमुख भूमिका है। लगभग एक तिहाई जनसंख्या अन्तर्राष्ट्रीय गरीबी रेखा की सीमा १.२५ डॉलर प्रतिदिन से नीचे रहती है।
कैलिको

right|thumb|300px|कैलिको का नमूना
मूलत: भारत के कालीकट नाम पर वहाँ से इंग्लैंड जानेवाले सूती वस्त्र को कैलिको कहते थे। अब साधारण बुनावट के सफेद सूती कपड़े को इंग्लैंड में कैलिको कहते हैं।

कैलिको में अंतर्गत महीन से महीन मलमल से लेकर मोटे से मोटे मारकीन तक संमिलित है। साधारणत: कैलिको उन्हीं कपड़ों को कहते हैं जिनमें ताना और बाना एक मोटाई के रहते हैं। उसकी बुनावट में बाने को प्रत्येक धागा (सूत्र) ताने के धागों को एकांतरत: ऊपर चढ़कर और नीचे से होकर पार करता है। यदि ताने के धागों पर विचार किया जाए तो पता चलेगा कि ताने का प्रत्येक धागा भी बाने के धागों को एकातंरत: ऊपर चढ़कर और नीचे से होकर पार करता है। बदले बाने को ताने की अपेक्षा मोटा रखने से पॉपलिन नामक कपड़ा बनता है। बाने की अपेक्षा ताने को पर्याप्त मोटा रखने से रेप्प नामक कपड़ा बनता है, जो कुरसी की गद्दी आदि बनाने के काम आता है। अमरीका में कैलिको का अर्थ छींट माना जाता है। वहाँ स्त्रियों को परिहास में कैलिको कहते है, क्योंकि वे बहुधा छींट पहनती हैं।
हो ची मिन्ह शहर हवाई अड्डे

250px|right|thumb|हो ची मिन्ह शहर हवाई अड्डे

हो ची मिन्ह शहर हवाई अड्डे वियतनाम में सबसे बड़ा हवाई अड्डा है। यह शहर हो ची मिन्ह शहर, वियतनाम के सबसे बड़े शहर से 7 किमी है। फ्रेंच लोग इसे 1930 में बनाया गया था। यह वियतनाम युद्ध में एक महत्वपूर्ण एयरबेस था। 2009 में वह 13 लाख यात्रियों की सेवा की। हवाई अड्डे के रनवे दो (3200 मीटर और 3800 मीटर) है।
दारा सिंह

दारा सिंह (पूरा नाम: दीदार सिंह रन्धावा, अंग्रेजी: Dara Singh, जन्म: 19 नवम्बर, 1928 पंजाब, मृत्यु: 12 जुलाई 2012 मुम्बई) अपने जमाने के विश्व प्रसिद्ध फ्रीस्टाइल पहलवान रहे हैं। उन्होंने 1959 में पूर्व विश्व चैम्पियन जार्ज गारडियान्का को पराजित करके कामनवेल्थ की विश्व चैम्पियनशिप जीती थी। 1968 में वे अमरीका के विश्व चैम्पियन लाऊ थेज को पराजित कर फ्रीस्टाइल कुश्ती के विश्व चैम्पियन बन गये। उन्होंने पचपन वर्ष की आयु तक पहलवानी की और पाँच सौ मुकाबलों में किसी एक में भी पराजय का मुँह नहीं देखा। 1983 में उन्होंने अपने जीवन का अन्तिम मुकाबला जीतने के पश्चात कुश्ती से सम्मानपूर्वक संन्यास ले लिया।

उन्नीस सौ साठ के दशक में पूरे भारत में उनकी फ्री स्टाइल कुश्तियों का बोलबाला रहा। बाद में उन्होंने अपने समय की मशहूर अदाकारा मुमताज के साथ हिन्दी की स्टंट फ़िल्मों में प्रवेश किया। दारा सिंह ने कई फ़िल्मों में अभिनय के अतिरिक्त निर्देशन व लेखन भी किया। उन्हें टी० वी० धारावाहिक रामायण में हनुमान के अभिनय से अपार लोकप्रियता मिली। उन्होंने अपनी आत्मकथा मूलत: पंजाबी में लिखी थी जो 1993 में हिन्दी में भी प्रकाशित हुई। उन्हें अटल बिहारी वाजपेयी की सरकार ने राज्य सभा का सदस्य मनोनीत किया। वे अगस्त 2003 से अगस्त 2009 तक पूरे छ: वर्ष राज्य सभा के सांसद रहे।

7 जुलाई 2012 को दिल का दौरा पड़ने के बाद उन्हें कोकिलाबेन धीरूभाई अम्बानी अस्पताल मुम्बई में भर्ती कराया गया किन्तु पाँच दिनों तक कोई लाभ न होता देख उन्हें उनके मुम्बई स्थित निवास पर वापस ले आया गया जहाँ उन्होंने 12 जुलाई 2012 को सुबह साढ़े सात बजे दम तोड़ दिया।
चक्रवर्ती

[[श्रवणबेलगोला]] के चन्द्रगिरि नामक पहाड़ी पर भरत चक्रवर्ती की प्रतिमा
चक्रवर्ती प्राचीन भारत का एक संस्कृत शब्द है जो दुनिया जीतने वाले राजाओं के लिए प्रयोग किया जाता है। जैन दर्शन के अनुसार हर काल में ६३ शलाकापुरुष होते है जिसमें १२ चक्रवर्ती होते हैं। ऋषभदेव के पुत्र 'भरत चक्रवर्ती' इस काल के पहले चक्रवर्ती थे।
चक्रवर्ती के पास सात रतन होते है: 
#चक्र
#रानी
#रथ
#रत्न
#संपदा
#घोड़ा
#हाथी
केरल

केरल (मलयालम: കേരളം, केरळम्) भारत का एक प्रान्त है। इसकी राजधानी तिरुवनन्तपुरम (त्रिवेन्द्रम) है। मलयालम (മലയാളം, मलयाळम्) यहां की मुख्य भाषा है। हिन्दुओं तथा मुसलमानों के अलावा यहां ईसाई भी बड़ी संख्या में रहते हैं। भारत की दक्षिण-पश्चिमी सीमा पर अरब सागर और सह्याद्रि पर्वत श्रृंखलाओं के मध्य एक खूबसूरत भूभाग स्थित है, जिसे केरल के नाम से जाना जाता है। इस राज्य का क्षेत्रफल 38863 वर्ग किलोमीटर है और यहाँ मलयालम भाषा बोली जाती है। अपनी संस्कृति और भाषा-वैशिष्ट्य के कारण पहचाने जाने वाले भारत के दक्षिण में स्थित चार राज्यों में केरल प्रमुख स्थान रखता है। इसके प्रमुख पड़ोसी राज्य तमिलनाडु और कर्नाटक हैं। पुदुच्चेरी (पांडिचेरि) राज्य का मय्यष़ि (माहि) नाम से जाता जाने वाला भूभाग भी केरल राज्य के अन्तर्गत स्थित है। अरब सागर में स्थित केन्द्र शासित प्रदेश लक्षद्वीप का भी भाषा और संस्कृति की दृष्टि से केरल के साथ अटूट संबन्ध है। स्वतंत्रता प्राप्ति से पूर्व केरल में राजाओं की रियासतें थीं। जुलाई 1949 में तिरुवितांकूर और कोच्चिन रियासतों को जोड़कर 'तिरुकोच्चि' राज्य का गठन किया गया। उस समय मलाबार प्रदेश मद्रास राज्य (वर्तमान तमिलनाडु) का एक जिला मात्र था। नवंबर 1956 में तिरुकोच्चि के साथ मलाबार को भी जोड़ा गया और इस तरह वर्तमान केरल की स्थापना हुई। इस प्रकार 'ऐक्य केरलम' के गठन के द्वारा इस भूभाग की जनता की दीर्घकालीन अभिलाषा पूर्ण हुई।
* केरल में शिशुओं की मृत्यु दर भारत के राज्यों में सबसे कम है और स्त्रियों की संख्या पुरुषों से अधिक है (2011 की जनगणना के आधार पर)। 
* यह यूनिसेफ (UNICEF) और विश्व स्वास्थ्य संगठन (WHO) द्वारा मान्यता प्राप्त विश्व का प्रथम शिशु सौहार्द राज्य (Baby Friendly State) है।
महात्मा गांधी

मोहनदास करमचन्द गांधी (जन्म: 2 अक्टूबर 1869 - निधन: 30 जनवरी 1948) जिन्हें महात्मा गांधी के नाम से भी जाना जाता है, भारत एवं भारतीय स्वतन्त्रता आन्दोलन के एक प्रमुख राजनैतिक एवं आध्यात्मिक नेता थे। वे "सत्याग्रह" (व्यापक सविनय अवज्ञा) के माध्यम से अत्याचार के प्रतिकार के अग्रणी नेता थे, उनकी इस अवधारणा की नींव सम्पूर्ण अहिंसा के सिद्धान्त पर रखी गयी थी जिसने भारत को भारतीय स्वतन्त्रता संग्राम दिलाकर पूरी दुनिया में जनता के नागरिक अधिकारों एवं स्वतन्त्रता के प्रति आन्दोलन के लिये प्रेरित किया। उन्हें दुनिया में आम जनता महात्मा गांधी के नाम से जानती है। संस्कृत भाषा में महात्मा अथवा महान आत्मा एक सम्मान सूचक शब्द है। गांधी को महात्मा के नाम से सबसे पहले 1915 में राजवैद्य जीवराम कालिदास ने संबोधित किया था। एक अन्य मत के अनुसार स्वामी श्रद्धानन्द ने 1915 मे महात्मा की उपाधि दी थी, तीसरा मत ये है कि गुरु रविंद्रनाथ टैगोर ने महात्मा की उपाधि प्रदान की थी। 12 अप्रैल 1919 को अपने एक लेख मे | । उन्हें "बापू" (गुजराती भाषा में બાપુ बापू यानी पिता) के नाम से भी स्मरण किया जाता है। एक मत के अनुसार गांधीजी को बापू सम्बोधित करने वाले प्रथम व्यक्ति उनके साबरमती आश्रम के शिष्य थे सुभाष चन्द्र बोस ने 6 जुलाई 1944 को रंगून रेडियो से गांधी जी के नाम जारी प्रसारण में उन्हें राष्ट्रपिता कहकर सम्बोधित करते हुए आज़ाद हिन्द फौज के सैनिकों के लिये उनका आशीर्वाद और शुभकामनाएँ माँगीं थीं। प्रति वर्ष 2 अक्टूबर को उनका जन्म दिन भारत में गांधी जयन्ती के रूप में और पूरे विश्व में अन्तरराष्ट्रीय अहिंसा दिवस के रूप में मनाया जाता है।

सबसे पहले गान्धी जी ने प्रवासी वकील के रूप में दक्षिण अफ्रीका में भारतीय समुदाय के लोगों के नागरिक अधिकारों के लिये संघर्ष हेतु सत्याग्रह करना आरम्भ किया। 1915 में उनकी भारत वापसी हुई। उसके बाद उन्होंने यहाँ के किसानों, श्रमिकों और नगरीय श्रमिकों को अत्यधिक भूमि कर और भेदभाव के विरुद्ध आवाज उठाने के लिये एकजुट किया। 1921 में भारतीय राष्ट्रीय कांग्रेस की बागडोर संभालने के बाद उन्होंने देशभर में दरिद्रता से मुक्ति दिलाने, महिलाओं के अधिकारों का विस्तार, धार्मिक एवं जातीय एकता का निर्माण व आत्मनिर्भरता के लिये अस्पृश्‍यता के विरोध में अनेकों कार्यक्रम चलाये। इन सबमें विदेशी राज से मुक्ति दिलाने वाला स्वराज की प्राप्ति वाला कार्यक्रम ही प्रमुख था। गाँधी जी ने ब्रिटिश सरकार द्वारा भारतीयों पर लगाये गये लवण कर के विरोध में 1930 में नमक सत्याग्रह और इसके बाद 1942 में अंग्रेजो भारत छोड़ो आन्दोलन से विशेष विख्याति प्राप्त की। दक्षिण अफ्रीका और भारत में विभिन्न अवसरों पर कई वर्षों तक उन्हें कारागृह में भी रहना पड़ा।

गांधी जी ने सभी परिस्थितियों में अहिंसा और सत्य का पालन किया और सभी को इनका पालन करने के लिये वकालत भी की। उन्होंने साबरमती आश्रम में अपना जीवन बिताया और परम्परागत भारतीय पोशाक धोती व सूत से बनी शाल पहनी जिसे वे स्वयं चरखे पर सूत कातकर हाथ से बनाते थे। उन्होंने सादा शाकाहारी भोजन खाया और आत्मशुद्धि के लिये लम्बे-लम्बे उपवास रखे।
जवाहरलाल नेहरू

जवाहरलाल नेहरू (नवम्बर 14, 1889 - मई 27, 1964) भारत के प्रथम प्रधानमन्त्री थे और स्वतन्त्रता के पूर्व और पश्चात् की भारतीय राजनीति में केन्द्रीय व्यक्तित्व थे। महात्मा गांधी के संरक्षण में, वे भारतीय स्वतन्त्रता आन्दोलन के सर्वोच्च नेता के रूप में उभरे और उन्होंने 1947 में भारत के एक स्वतन्त्र राष्ट्र के रूप में स्थापना से लेकर 1964 तक अपने निधन तक, भारत का शासन किया। वे आधुनिक भारतीय राष्ट्र-राज्य – एक सम्प्रभु, समाजवादी, धर्मनिरपेक्ष, और लोकतान्त्रिक गणतन्त्र - के वास्तुकार माने जाते हैं। कश्मीरी पण्डित समुदाय के साथ उनके मूल की वजह से वे पण्डित नेहरू भी बुलाए जाते थे, जबकि भारतीय बच्चे उन्हें चाचा नेहरू के रूप में जानते हैं।

स्वतन्त्र भारत के प्रथम प्रधानमन्त्री का पद संभालने के लिए कांग्रेस द्वारा नेहरू निर्वाचित हुए, यद्यपि नेतृत्व का प्रश्न बहुत पहले 1941 में ही सुलझ चुका था, जब गांधीजी ने नेहरू को उनके राजनीतिक वारिस और उत्तराधिकारी के रूप में अभिस्वीकार किया। प्रधानमन्त्री के रूप में, वे भारत के सपने को साकार करने के लिए चल पड़े। भारत का संविधान 1950 में अधिनियमित हुआ, जिसके बाद उन्होंने आर्थिक, सामाजिक और राजनीतिक सुधारों के एक महत्त्वाकांक्षी योजना की शुरुआत की। मुख्यतः, एक बहुवचनी, बहु-दलीय " लोकतन्त्र " को पोषित करते हुए, उन्होंने भारत के एक उपनिवेश से गणराज्य में परिवर्तन होने का पर्यवेक्षण किया। विदेश नीति में, भारत को दक्षिण एशिया में एक क्षेत्रीय नायक के रूप में प्रदर्शित करते हुए, उन्होंने गुट-निरपेक्ष आन्दोलन में एक अग्रणी भूमिका निभाई।

नेहरू के नेतृत्व में, कांग्रेस राष्ट्रीय और राज्य-स्तरीय चुनावों में प्रभुत्व दिखाते हुए और 1951, 1957, और 1962 के लगातार चुनाव जीतते हुए, एक सर्व-ग्रहण पार्टी के रूप में उभरी। उनके अन्तिम वर्षों में राजनीतिक संकटों और 1962 के चीनी-भारत युद्ध में उनके नेतृत्व की असफलता के बाद भी , वे भारत में लोगों के बीच लोकप्रिय बने रहे । भारत में, उनका जन्मदिन "बाल दिवस " के रूप में मनाया जाता है।
अन्तरिक्ष

अन्तरिक्ष (स्पेस) असीम, तीन-आयामी विस्तार है जिसमें वस्तुएं और घटनाएं होती है और उनकी सापेक्ष स्थिति और दिशा होती है। भौतिक अन्तरिक्ष अक्सर तीन रैखिक आयाम की तरह समझा जाता है, हालांकि आधुनिक भौतिकविद आमतौर पर इसे, समय के साथ, असीम चार-आयामी सातत्यक जिसे स्पेस टाइम कहते है, का एक भाग समझते हैं। गणित में 'अन्तरिक्ष' को विभिन्न आधारभूत संरचनाओं और आयामों की विभिन्न संख्या के साथ समझा जाता है। भौतिक ब्रह्मांड को समझने के लिए अन्तरिक्ष की अवधारणा को बहुत महत्त्वपूर्ण माना जाता है हालांकि दार्शनिकों के मध्य इस तथ्य को लेकर असहमति जारी है कि यह स्वयं एक इकाई है, या इकाइयों के मध्य एक सम्बन्ध है, या वैचारिक ढांचे का एक हिस्सा है।

पारम्परिक यांत्रिकी के प्रारंभिक विकास के दौरान, 17 वीं शताब्दी में कई दार्शनिक प्रश्न उजागर हुए थे। इसाक न्यूटन के अनुसार, अन्तरिक्ष निरपेक्ष था - अर्थात् यह स्थायी रूप से अस्तित्व में है और इस बात पर निर्भर नहीं करता है कि क्या अन्तरिक्ष में कोई विषयवस्तु थी या नहीं। अन्य प्राकृतिक दार्शनिक, विशेष रूप से गोटफ्राइड लेबनिज़, ने इसके बजाय सोचा कि अन्तरिक्ष वस्तुओं के बीच संबंधों का एक संग्रह था, जो एक दूसरे से उनकी दूरी और दिशा के द्वारा दिया जाता है। 18वीं सदी में, इम्मानुएल काण्ट ने अन्तरिक्ष और समय को संरचनात्मक ढांचे के तत्वों के रूप में वर्णित किया है जिसको मनुष्य अपने अनुभव के निर्माण हेतु उपयोग करते है।

19वीं और 20वीं सदी में गणितज्ञों ने गैर इयूक्लिडियन रेखागणित का परीक्षण करना शुरू कर दिया था जिसमें अन्तरिक्ष को "समतल" के बजाय "वक्रित" कह सकते है। अल्बर्ट आइंस्टाइन का सामान्य सापेक्षता सिद्धांत के अनुसार गुरुत्वाकर्षण क्षेत्र के आसपास का अन्तरिक्ष इयूक्लिडियन अन्तरिक्ष से विसामान्य होता है। सामान्य सापेक्षता के प्रायोगिक परीक्षण ने यह पुष्टि की है कि गैर इयूक्लिडियन अन्तरिक्ष प्रकाशिकी और यांत्रिकी के और मौजूदा सिद्धांतो की व्याख्या हेतु एक बेहतर मॉडल उपलब्ध कराता है।
विशाखापट्टनम विमानक्षेत्र

विशाखापट्टनम विमानक्षेत्र भारत के विशाखापट्टनम शहर में स्थित हवाई अड्डा है। इसका ICAO कोड है। VOVZ और IATA कोड है। VTZ। यह नागरिक हवाई अड्डा है। । यहाँ की उड़ान पट्टी पेव्ड है, इसकी लंबाई 10007 फीट है।

विशाखापत्तनम एयरपोर्ट (IATA: VTZ, ICAO: VOVZ) भारत के विशाखापत्तनम में स्थित एक कस्टम एयरपोर्ट है। यह आई एन एस डेगा नामक भारतीय नौसेना के हवाई अड्डे पर एक सिविल एन्क्लेव के रूप में भी काम करता है। यह एन ए डी क्रॉस रोड और गजुवाका के रिहायशी इलाकों के बीच स्थित है। 

21 वीं शताब्दी की शुरुआत से इस हवाई अड्डे ने महत्वपूर्ण वृद्धि हुई है, एक नए टर्मिनल का निर्माण और एक नया रन-वे के निर्माण और अंतरराष्ट्रीय उड़ानों के शुरू होने के साथ-साथ अब यह एक आधुनिक हवाई अड्डे के रूप में स्थापित हो गया है। यह हवाई अड्डे में 350 एकड़ का क्षेत्र में फैला हुआ है।
केंद्रीय सचिवालय, दिल्ली

केंद्रीय सचिवालय, दिल्ली दिल्ली शहर का एक क्षेत्र है। 

यह दिल्ली मेट्रो रेल की येलो लाइन शाखा का एक स्टेशन भी है।

सचिवालय, केंद्रीय, दिल्ली
सचिवालय, केंद्रीय, दिल्ली
राष्ट्रीय केमिकल्स एवं फर्टिलाइजर्स लिमिटेड‍

राष्ट्रीय केमिकल्स एवं फर्टिलाइजर्स लिमिटेड‍ (आरसीएफ), भारत के सार्वजनिक उर्वरक बनानेवाले सबसे बड़े उद्योगों में से एक है। भारत सरकार द्वारा "मिनी रत्न" से सम्मानित अत्याधुनिक तथा पर्यावरण संवेदनशील तकनीक का उपयोग कर उच्चतम रसायनिक खाद एवं रसायनों का उत्पादन इसका लक्ष्य है। इसकी दो बड़ी उत्पादन इकाईयाँ ट्रॉम्बे (मुम्बई) एवं थल (अलीबाग) में कार्यरत हैं।

इसके दो विशाल संयंत्र सुफला 15:15:15 एवं सुफला 20:20:0 (संयुक्त खाद) के उत्पादन में कार्यरत हैं, जिनकी वार्षिक उत्पादन क्षमता 7.22 लाख मेटरिक टन है। देश में अपने प्रकार के यह संयुक्त दानेदार उर्वरक, नत्र, पलाश, एवं स्फुरद युक्त हैं जो कि फसलों के लिये अत्यावश्यक है।

सन 1985 से संचालित आर सी एफ थल (अलिबाग) के विशाल यूरिया संयंत्र ने महाराष्ट्र के रासायनिक उर्वरक उद्योग को एक नया आयाम प्रदान किया है। यह इकाई एशिया के विशालतम इकाईयों में से एक है जो प्रति वर्ष 17.07 लाख मेटरिक टन यूरिया का उत्पादन करती है।

आरसीएफ एक सफल व उच्च कार्यक्षम रासायनिक उर्वरक उद्योग के प्रचालन सहित नयी परियोजनाओं को कार्यान्वित कर, विभिन्न प्रकार के उर्वरकों एवं रसायनों का देश और विदेश में विपणन भी करती है।